24POR-62

EH Bildu Nafarroa talde parlamentarioari atxikitako foru parlamentari Javier Arza Porrasek, Legebiltzarreko Erregelamenduan ezartzen denaren babesean, honako galdera hau aurkezten du, Eskubide Sozialetako, Ekonomia Sozialeko eta Enpleguko kontseilari Carmen Maeztu Villafranca andreak Osoko Bilkuran ahoz erantzun dezan:

Mendekotasunaren nahiz desgaitasunaren balorazioak oso garrantzitsuak dira, eskubideak baliatzeko atea irekitzen duen aldetik. Halatan, zenbat eta gehiago luzatu denboran, orduan eta gehiago atzeratzen da desgaitasuna eta mendekotasuna artatzeko sisteman aurreikusten diren zerbitzuak eta prestazioak baliatu ahal izatea.

Zure departamentuak zer neurri hartu du mendekotasunaren balorazioak ebazteko batez besteko epea (2023ko urrian, 3,47), gure taldeak 2023ko azaroaren 3an jada salatu zuena, murrizteko)?; zer neurri hartuko du desgaitasunaren balorazioak ebazteko batez besteko epea (une honetan, 11 hilabetekoa) murrizteko?

Iruñean, 2024ko otsailaren 2an

Foru parlamentaria: Javier Arza Porras